Tabûra Şehîd Nubar Ozanyan

Tabûra Şehîd Nubar Ozanyan (bi ermenî: Նահատակ Նուպար Օզանեան Գումարտակ, Nahatak Nupar Ozanean Gumartak, erebî: طابور الشهيد نوبار اوزانيان, Tābūr Al-Shāhīd Nūbar Awzānyan) rêxistineke leşkerî ya ermenî li Sûriyeyê ye, ku beşek ji Hêzên Sûriyeya Demokratîk e. Di 24ê nîsana 2019an de, di salvegera 104an a nîjadkujiya ermeniyan de, li Dêra Marziya ya Tel Goranê hate damezrandin.

Navê wê rêxistinê li ser navê Nubar Ozanyan, şoreşgerekî marksîst-lenînîst ê ermenî yê ji Tirkiyeyê bû, ku di şerê Reqayê de fermandarê TÎKKOyê, baskê mîlîtan yê Partiya Komûnîst a Turkiyeyê/Marksîst-Lenînîst (TKP-ML) bû jî di şerî de hat kuştin.

Taburê diyar kir ku armanca wan ew e ku gelê ermenî, ziman û çanda ermenî û hemû gelên rojavayê ji çeteyên DAIŞê û dewleta Tirkî ya ku weke "Nûnerê niha yê Komeleya Yekîtî û Pêşketinê ya faşîst" bi nav kir, biparêze.

Di 14ê tebaxa 2019an de Tabura Şehîd Nubar Ozanyan û TKP-MLê ji bo bîranîna duyem salvegera şehîdbûna Ozanyan a di şerê Reqayê de, bi amadebûna nûnerên gelek milîsên HSDê û komên şoreşger ên komunîst ên tirk, merasîmeke hevpar li dar xistin.

 Çavkanî 

Kategorî:Avabûnên 2019an li Sûriyê
Kategorî:Hêzên Sûriya Demokratîk
Kategorî:Komên mîlîtanên ermenî
Kategorî:Rêxistinên apoyî li Sûriyê
Kategorî:Rêxistinên ermeniyên Sûriyê